Lok Sabha Election 2019 : क्या इस बार उत्तर प्रदेश से खत्म होगा मुस्लिम सांसदों का सूखा?  
पिछली बार कुल 23 मुस्लिम प्रत्याशी लोकसभा में पहुंचे थे 
देश के सबसे बड़े सूबे उत्तर प्रदेश में खाता तक नहीं खुला था 
लेकिन इस बार उत्तर प्रदेश की सूरत बदली नजर आ रही है
इस बार का लोकसभा चुनाव (Lok Sabha Election 2019) कई मायनों में अहम है. एक तरफ तमाम पार्टियां अपनी राजनीतिक जमीन बचाने के लिए चुनाव मैदान में हैं. तो दूसरी तरफ, यह देखना भी दिलचस्प होगा कि क्या इस बार लोकसभा में मुस्लिम सांसदों की संख्या (Muslim Candidates in Lok Sabha) में बढ़ोतरी होती है या नहीं. 2014 में 543 सीटों के लिए हुए चुनाव में सिर्फ 23 मुस्लिम प्रत्याशी लोकसभा में पहुंचने में कामयाब रहे थे. यहां तक कि देश के सबसे बड़े सूबे उत्तर प्रदेश में तो मुस्लिम उम्मीदवारों का खाता तक नहीं खुला, लेकिन इस बार स्थिति बदली नजर आ रही है. एक तरफ, खुद बीजेपी की स्थिति 2014 जितनी मजबूत नहीं है. तो दूसरी तरफ, विपक्ष मोदी सरकार के खिलाफ पूरे दमखम के साथ मैदान में खड़ा नजर आ रहा है.